
PROOEMIUM. 


H  UNc  morbum,  ut  institutis  solennibus  cele¬ 
bris  hujus  Academiae  parerem,  quae  Dissertatio¬ 
nem  Inauguralem  postulant,  ab  iis  qui  Doctoris 
gradum  ambiunt,  scripsi,  et  minime  profecto  in¬ 
sanabili  scribendi  cacoethe  seductus,  quod,  in  his 
temporibus  eruditis,  mirum  in  modum  grassa¬ 
tur,  elegi ;  non  vana  spe,  aliquid  novi,  vel  de 
pathalogia  morbi,  vel  de  methodo  medendi, 
proferendi ;  sed  ut  solum,  inter  morborum  In- 

dise  Occidentalis  catalogum,  insularum  praeser¬ 
tim,  ubi,  chirurgus  exercitus  Britannici,  medici¬ 
nam  excolui,  plurimum  homines  exercet ;  nec- 
non  mihi  ipsi  accidit,  per  longum  tempus,  mor¬ 
bum  isthunc  atrocem  pati. 

Dysenteria  in  omnibus  regionibus  terrae  orbis, 
ubi  fovetur  ars  Apollinea,  sibi  ex  primis  secu¬ 
lis,  summam  ejus  professorum  attentionem  vin¬ 
dicavit,  propter  strages  ejus  late  editas,  quando 
apud  homines  confertim  congregatos,  et  in  unum 
locum,  conditionibus  peculiaribus  obnoxios,  ex¬ 
oritur;  etiam  ex  doloribus  acerrimis,  qui  eam 
comitari ;  et  denique,  quia  injurias  functionum 
variarum,  non  rare  inducit,  per  reliquias  vitae 
saepe  vexantes. 

Quamvis,  non  proprie  pertinet  dysenteria,  ad 
regionem  ullam,  nam  verum  est,  quod  ex  polis 
mundi,  usque  ad  circulum  aequinoctialem,  .om¬ 
nes  infestat,  ut  plane  demonstrant  classium  et 
exercituum  omnium  gentium  historia,  quae  nos¬ 
tris  seculis  adeo  abundant ;  attamen  ab  experi¬ 
entia  docemur,  eam  in  quibusdam,  prae  aliis, 
longe  periculosiorem  esse  ;  nam  in  regionibus 
temperatis,  ubi  perraro  multum  congeruntur 
causae  pfaedisponentes  et  excitantes,  plerumque 

morbus  levis  et  sanabilis,  contra  vero  in  calidis, 
acerrimus  creberrimeque  lethalis  est. 

In  nulla  historia  generali  comprehendi  pos¬ 
sunt  omnes  morbi  hujus  varietates,  quas  ex 

X 

natura  locorum  oriri  videmus  :  sic,  igitur,  ne- 
cesse  est,  morbum  studere,  in  ipso  loco  ;  ita  re¬ 
media  sagaciter  adhibere,  et  prophylactica  insti¬ 
tuere  *  possumus. 

Omisso  hoc  praecepto,  exortae  sunt,  inter  scrip¬ 
tores  practicos,  discrepantiae  innumerabiles ; 
hinc  descriptiones  contrariae,  hinc  multa  reme¬ 
dia  ab  aliis  laudata,  ab  alteris  reprehensa  sunt. 

Hac  de  causa,  brevissime  paginis  sequentibus 
disserere  statui,  de  morbi  phaenomenis,  ut  solum 
intra  regiones  supra  notatas  occurrit ;  ubi  faten¬ 
dum  est,  quamvis  medicina  scientia  nuper  ma¬ 
gis  provecta  sit,  nihilo  secius  multos  homines, 
ex  militibus,  ex  classibus,  et  alios  in  quacunque 
re  versatos,  quotannis  hoc  morbo,  vel  vetusto 
vel  acuto,  deperire. 


*  Differre  quoque  pro  natura  locorum  genera  medicinae : 
et  aliud  opus  esse  Romae,  aliud  in  iEgypto,  aliud  in  Gallia.” 

A.  C.  Celsus  de  Medicina, 

DE  MORBI  DEFINITIONE. 


Apud  celeberrimi  Culleni,  et  clarissimorum 
aliorum  scripturas,  dysenteriam  morbum  conta¬ 
giosum  esse,  perhibetur.  De  hoc  dubito,  sed  ex 
nulla  alia  causa,  nisi  quod  animus  veneratione, 
talis  auctoritatis  imbutus,  dum  ex  eorum  senten¬ 
tia  dissentio.  Sed  de  hoc  postea.  Interim  a 
plurimis  negatur  contagio  ;  quomodo  autem  res 
se  habet,  sub  judice  lis  est  *,”  et  igitur  parum 
accurate  intra  morbi  definitionem  locum  ha¬ 
bet. 

‘‘  Pyrexia,  dejectiones  frequentes  mucosae 
“  vel  sanguinolentae,  retentis  plerumque  fascibus 
“  alvinis, tormina,  tenesmus*.” 


Vid.  Gener.  Morb.  Cullenii,  Cl.  1.  G.  41. 


« 


INDL^  OCCIDENTALIS. 


5 


DE  MORBI  HISTORIA. 


Dysenteria  intra  fines  Indiae  Occidentalis, 
sub  forma  simplice,  vel  sine  febre,  rarissime  ap¬ 
paret.  Vero  contra,  a  horrore  et  aliis  pyrexiae 
signis,  fere  semper  incipit,  quae  per  morbi  cur¬ 
sum  comitatur.  De  febris  igitur  natura,  in 
primis  oportet  paucis  verbis  disserere. 

Plerumque  quidem,  febris  species  quae  dysen¬ 
teriam  comitatur,  maxime  pendet  ex  natura  py- 
rexiarum,  eodem  loco  temporeque  tunc  ingra¬ 
vescentium  ;  necnon  etiam,  ex  habitu  et  viribus 
aegri ;  modo  formam  typhodeam,  modo  syno- 
chalem  assumit.  Haec  inter  extrema,  oriri  vi¬ 
dentur  diversae  species ;  et'  hae  communiores, 
nam  extrema  quidem  alterutrius,  rariora  sunt. 

In  integerrimis  nuperrime  ex  regionibus  tem¬ 
peratis,  huc  advectis,  ubi  plenitudo  adest  san¬ 
guinea,  habitusque  eorum  coeli  temperiei  harum 
terrarum  minime  assuetus,  ibi  profecto  vehe¬ 
menter  vigescunt  inflammationis  vel  synochae 

signa  Perraro  occurrit  quinetiam  in  forma 
typhodea  acerrima,  praeterquam  in  militibus  ct 
in  aliis  bellicosis,  quorum  admodum  dilabuntur 
vires,  ex  laboribus,  coeli  intemperie,  et  ex  multis 
aliis  causis  quibus  objiciuntur  hi,  qui  in  hisce 
regionibus  bellum  gerunt.  In  castris,  navibus, 
et  nosocomiis,  igitur,  tantum  vigescere  solet 
hac  in  forma,  sub  finem  quoque  expeditionis, 
nam  nunquam  epidemica  in  initio  est. 

Quinetiam,  interdum  conjungitur  dysenteria 
cum  febrium  intermittentium  diversis  speciebus, 
in  locis  praecipue  paludosis,  ubi  frequenter  sese 


*  Discrimen,  quasdam  inter  dysenteriae  formas,  simul  eo¬ 
dem  loco  temporeque  coexistentes,  manifeste  videbatur,  in 
exercitu  Britannico,  apud  insulam  Martinico  nominatam,  anno 
MDCccix  ;  nempe,  ex  cohortibus  quibusdam  duabus ;  unica, 
{York  Rangers)  nuper  ex  Europa  advecta,  morbo  synocha 
vero  graviore  implicata  fuit.  Alteri  e  contraido  milites  {York 
Light  Tnfantry  Volunteers),  jam  in  tropicis  diu  commorati 
fuerunt,  et  hinc  corpora  quassata,  functionesque  torpidae,  in 
his  apparuit  morbus  in  forma  typhodea.  Priores,  facile  sa¬ 
nati  sunt,  missione  sanguinis,  catha,rticis,  et  aliis  antiphlo- 
gisticis ;  at  posteriores,  minime  apti  ad  evacuationes  susti¬ 
nendas,  hydrargyro  et  opio  medicati  sunt ;  et,  ut  saepe  in  hac 
irgrorum  classe  occurrit,  phires  mortui  sunt. 

ostendunt  hi  morbi :  necnon  etiam,  ex  iis  febri¬ 
bus  convalescentes,  facillime  et  saepissime  in 
dysenteriam  incidunt. 

Tametsi  natura  febris  comitis,  ad  varietates 
supra  scriptas,  plerumque  similitudinem  teneat ; 
non  est  sane  existimandum,  se  cursum  febrium 
idiopathicarum  definitum  et  regularem  habere 
quapropter  quae  de  hac  re  dixi,  sensu  latius  ac¬ 
cepto  oportet  intelligere. 

De  improviso,  subinde  invadit  dysenteria. 
Sed  fere  semper,  denunciant  ejus  impetum  multa 
signa  monitoria  ;  nempe,  sensus  aegritudinis  uni¬ 
versalis,  exercitationis  impotentia,  anorexia,  sa¬ 
por  oris  amarus,  ructus,  simul  cum  ventris  mo¬ 
lestia  quadam,  dolori  proxima,  saepe  alvo  astric¬ 
ta.  Haec  signa  interdum  leviora,  interdum  gra¬ 
viora,  sed  rare  quidem  omnino  desunt. 

Perstantibus  illis  indiciis,  ex  horis  aliquot,  ad 
dies  duas,  vel  subinde  plurimas,  (nam  nunc  ci¬ 
tius,  nunc  serius  est,)  ingravescit  malum,  et  sig¬ 
na  propriora  plane  ostendit,  dum  eodem  tem¬ 
pore  vehementer  invalescit  febris.  Nunc  in¬ 
festat  nausea,  nonnunquam  in  vomitum  humo¬ 
ris  biliosi  abiens,  sed  raro  quidem  diu  post  pri¬ 
mum  assultum,  manet  hoc  signum.  Ventricu- 

Ius  attamen,  in  morbo  acuto  praeter  naturam 
semper  irritabilis  est,  qui  facillime  irritamentis 
ad  vomitum  solicitatur.  Celerrime  nunc  acce¬ 
dunt  intestinorum  tortiones,  et  crebri  ventris 
dolores,  frequente  dejiciendi  cupiditate  conjunc¬ 
ti.  In  principio,  alvi  purgationes,  a  conditione 
sana,  haud  multum  discrepant,  nisi  quod  fluidae 
sint,  ex  mistura  humoris  intestinalis,  et  inter¬ 
dum  materiae  biliosae  ;  aliquando  porro,  per  tem¬ 
pus  breve,  copiosae  fiunt. 

Progrediente  morbo,  dehinc  aegro  miserrimo 
nulla  quies  ;  symptomata  omnia  acerrime  auge¬ 
antur.  Dolores  acutissimi,  et  pene  intolerabiles, 
abdomen,  praesertim  partibus  inferioribus,  excru¬ 
ciant.  Desidendi  saevi  conatus,  fere  convulsivi, 
simul  cum  torminibus,  minimis  intervallis  re¬ 
currentibus,  vires  aegroti  illico  consumunt. 
Abdomen  tumidum,  et  tactui  magis  sensibile 
fit.  Eodem  tempore,  alvi  excrementa,  muta¬ 
tiones  valde  notabiles  subeunt,  et  perraro  qui¬ 
dem,  in  cursu  mali  naturalia  deteguntur,  nec 
sine  cruciatibus  infandis  excernantur :  itidem 
vero,  exigua,  foetida,  sanguinolenta,  et  spumosa 
sint ;  modo  porracea,  vel  atra,  modo  loturis  car¬ 
nium  similia  j  interdum  etiam  filamentis  mem- 

braniilis,  carunculis,  et  substantiis  adipis  instar, 
scateant.  Praeterea,  aliquando  cruore  imbuta, 
quasi  in  striis,  vel  e  contrario,  modo  intimo  in¬ 
termixta,  notentur.  In  extremo  morbo,  porro, 
materia  purulenta  saepe  faecibus  adhaeret.  Qui¬ 
busdam  in  casibus,  frustula  dura  dejiciuntur,  sed 
certe  hoc  raro  occurrere  credo,  quoad  mihi  do¬ 
cet  experientia  propria,  in  regionibus  calidis, 
adeo  diversa 

Exhalatio  cuticularis,  ab  origine  turbata,  bre¬ 
vi  vero  omnino  cessat,  vel  tantum  sudor  visci- 
dus  et  fetidus,  super  caput  et  thoracem  erum¬ 
pit.  Cutis  ipsa  arida;  dura,  aspera,  et  coloris 
leviter  plumbei,  evadit. 

Tametsi  febris  comes,  plurimum  accrescat, 
dignum  est  notatu,  nobilissimas  sensorii  func¬ 
tiones,  quoad  saltem  intellectum  attingant,  per¬ 
raro  affligi  observamus ;  summa  quidem  anxie- 
tas  et  mentis  depressio,  etiam  fortasse,  mortis 

B 


*  There  werfe  upwards  of  500  cases  of  dysentery/'  in¬ 
quit  Jac.  Macgregor,  Eques,  "  and  I  do  not  think  that 
scybala  were  passed  in  six  cases.” 

Vide  Edhiburg.  Swg.  ct  Med.  Jotirn.  vol.  i.  p.  280. 

cupiditas  ardens,  saepe  afficiunt,  sed*  nunquam 
delirium,  vel  coma  vel  stupor,  nisi  in  ipso  mor¬ 
tis  articulo,'  ubi  plane,  ex  debilitate  lethali,  mi¬ 
nime  sane  ex  ullo  morbo,  speciali,  adoriuntur. 

Si  nihil  adhuc  aegro  operam  ferat,  rapide  la¬ 
bat  ;  tormina  nunquam  desinunt,  tenesmus  quo¬ 
que  atrocissimus  fit,  et  quasi  ultra  voluntatis 
coercitionem,  nam  aegrotus,  vi  spasmodica  mus¬ 
culorum  totius  abdominis,  ad  nixus  dejiciendi 
cogitur.  Dolor  pungens  ani,  saepe  cum  proci¬ 
dentia,  tenesmo  conjungitur^  dum  etiam  irrita¬ 
tio  partium  vicinarum,  ad  vesicam  urinairiam 
porrigitur ;  hinc  contractio  fibrarum  vehemens 
hujus  visceris,  semper  nixu  abdominis  generali 
conjungitur;  urina  igitur  parca,  et  saepe  sangui¬ 
ne  et  muco  intermixta^  nunquam  in  vesica  re¬ 
tinetur,  sed  angore  indesinenter  propellitur.  A 
nonnullis  narratur^  suppressionem  urinae  secre¬ 
tionis,  interdum  prorsus  fieri ;  sed  hoc  nunquam 
vidi.  Ventriculi  dotes  continuo  imminuuntur 
vel  mutantur,  vel  prorsus  aliquando  abolentur ; 
res  ingestae  siquidem  per  canalem  intestinalem 
parum  mutatae  ruunt,  et  flatum  eliminant  foedis¬ 
simum,  hoc  potest  aeger  interdum  eructare,  sed 
saepe  quasi  oesophagi  (juodam  spasmo  retinetur ; 

hinc  abdomen  valde  intumescit,  et  respiratio 
difficilis  fit. 

Frustra  sane  quaererem,  si  etiam  mihi  esset 
maxima  verborum  copia,  aegrum  hoc  tempore 
infelicem  pingere,  nam  profecto  id  non  fieri 
potest.  Torminibus  tenesmoque  perpetuis,  vi¬ 
res  pene  profunduntur.  Nunquam  aeger  sellam 
ipso  mente  relinquit,  ubi  saepissime  ex  ultimo 
debilitatis  stadio,  in  syncopen  cadit.  Vultus 
extenuatus,  plumbosus,  angore  distortus,  summa 
corporis  macies,  et  virium  prostratio,  cordisque 
palpitationes,  mortem  in  propinquo  esse,  plane 
ostendunt. 

Nunc  natura  celerius  deficit.  Pulsus  debiles 
et  intermittentes,  demumque  ita  celeres  fiunt, 
ut  vix  percipi  et  numerari  possint ;  extrema  fri¬ 
gescunt  ;  sudores  frigidi  glutinosique,  ex  media 
corporis  parte  erumpunt ;  singultus  fere  stran¬ 
gulans,  tremores  convulsivi,  et  tendinum  sub¬ 
sultas,  afficiunt.  Denique,  vero,  supervenit  deli¬ 
rium  depressum  et  mussitans  ;  et  vel  tardiuscule, 
sine  nisu,  filum  vitae  ultimum  abrumpatur,  vel 
convulsio  vehemens  et  universalis,  lethum  de¬ 
repente  afferat. 

Fieri  etiam  potest,  ut  dysenteria,  cum  ipsa  he¬ 
patitide,  acuta  vel  chronica,  tum  a  principio, 
tum  in  progressu,  conjungatur,  et  certe  non  inso¬ 
lenter,  apud  incolas  specialiter,  hoc  occurrere  vi¬ 
detur,  plerumque  etiam  sub  forma  vetusta.  Sed 
si  mihi  liceat  ex  propria  experientia  solum  scri¬ 
bere,  ni  multo  fallor  rare  in  advenis,  donec  sal¬ 
tem  diuturne  in  his  terris  commorati  sunt,  sig¬ 
nis  hepatis  laesionis,  aggreditur  dysenteria  *. 


«  De  hac  re,  nihilominus,  diversee  sententiae  inter  medicos 
et  scriptores  tenentur ;  etiam  nuperrime  ab  auctore  *  perito 
ac  ingenioso  dictum  est,  ut  nunquam  vidit  dysenteriam,  (in¬ 
ter  tropicos  intelligendum  est),  ubi  eodem  tempore,  et  ab  ori¬ 
gine  morbi,  non  adfuerunt,  functionum  duarum  laesiones, 
nempe  hepatis  et  cutis.  Si  hac  opinione  tantum  affirmare 
vult,  secretionem  bilis  auctam  vel  minutam  esse,  res  pro¬ 
fecto  minimi  momenti  est,  nam  nihil,  de  vera  morbi  patho- 
logia  diagnostica  docet,  quoniam  etiam  in  morbis  plurimis 
abdominis,  hoc  evidenter  sine  dysenteria  fit.  E  contrario 
tamen,  si  hujus  visceris  laesiones  organicae  intelligendae  sunt, 
(et  ita  est),  ex  ea  sententia  admodum  dissentio ;  quoniam, 
multoties  morbum  de  quo  agitur  vidi,  ubi,  ut  minimum  di¬ 
cam,  nullum  signum  hepatis  laesionis,  ut  ab  scriptoribus  pe- 
ritissimis  descriptum,  in  vita  adfuit,  nec  post  mortem  porro. 


*  Vide  Johnson,  On  the  Influence  of  Tropical  Climates,  p.  201. 

Cum  tamen  adest,  facile  propriis  symptoma¬ 
tibus,  nimirum  dolore  pressura  aucto,  in  hypo¬ 
chondrio  potissimum  dextro  et  epigastrio,  et  ad 


structura  morbida  vel  minima  mutatio  a  conditione  sana  hu¬ 
jus  organi,  patefactas  fuerunt. 

Facile  tamen  concedo,  sese  saepe  conjungere  hi  morbi,  sed 

modo  fortuito  tantum,  et  longe  ab  essentiali.  Sed  sic  est  iii 
arte  conjecturali,  ut  facillime  parturiuntur  hypotheses,  diun 
naturam  ipsam  observare,  interdum  difficile,  acerbum  saepe 
est.  Longe  a  nobis  absit  oculus  ictericus,  qui,  in  mille  malis 
quibus  homo  vexatur,  nihil  aliud  vidit  nisi  bilem  et  jecur. 

Hoc  argumento  audi  cl.  Pringlium.  It  may  be  re- 
membered,”  inquit  ille,  that  I  have  always  used  the 
term  Bilious,  more  in  compliance  with  the  ancients,  to  dis- 
tinguish  a  certain  class  of  diseases,  than  from  an  opinion 
"  that  they  are  really  occasioned  by  the  bile.  And  as  to  the 
dysentery,  I  shall  observe,  that  though  at  first,  from  the 
sickness  of  the  stomach,  and  voraiting,  the  gall  may  seerat 
to  be  concerned,  yet,  in  the  advanced  state  of  the  disease^ 
it  must  be  wholly  acquitted,  since,  upon  the  dissection, 
the  liver  and  smaller  intestines  are  generally  found  in  a 
natural  state,  though  these  parts  ought  to  be  more  liable 
**  to  be  affected  by  the  disease.” 

Vide  Pringle  on  the  Diseases  of  the  Army,  6th  edit, 
p.  258. 

Vide  etiam  D.  Monro,  Observations  on  the  Means  of 
Preserving  the  Health  of  Sqldiers. 

et  ad  jugulum  humerumque  ejusdem  lateris  ten¬ 
dente,  majore  spirandi  difficultate,  et  praecordio¬ 
rum  anxietate,  tussi  sicca,  et  aliis,  detegatur,  quae 
ulterius  exponere,  fines  transiret  huic  disserta¬ 
tioni  praescriptas. 

Spatium  quo  progrediatur  morbus,  haud  fa¬ 
cile  designandum  est,  tantopere  pendet  ex  mul¬ 
tiplicibus  hominum  conditionibus ;  sed  si  febris 
gravis  afficiat,  qualiscunque  sit,  aut  cito  pereunt 
aegri  aut  sanantur,  aut  formam  chronicam  mor¬ 
bus  induit.  Raro  igitur  quidem,  ultra  dies  qua- 
tuordecim  protrahitur  malum ;  dehinc  grada- 
tim  subsidunt  symptomata  graviora  inflamma¬ 
tionis  ;  dum  saepissime,  e  contrario,  signa  localia, 
praecipueque  tenesmus,  tempore  perincerto  ma¬ 
nent  ;  itemque  comitatur  febricula  irritans,  ad 
speciem  hecticam  manifeste  pertinens. 

Porro,  forma  chronica  plurimum  duratione 
differt;  interdum  per  hebdomadas  plures,  subin¬ 
de  per  tot  menses,  protracta  ;  faustum  habet  ali¬ 
quando  eventum,  sed  eheu  1  quam  creberrime, 
e  contrario,  morte  desinit. 

Tametsi  plerumque,  hoc  modo  teneat  morbus 
cursum,  nihilominus,  multo  citius  trucidetur  in¬ 
terdum  aeger,  gangraena  subita  ex  inflammatione 

acutissima  oriente,  praesertim  si  advena  robusta 
sit :  vero  subinde,  intra  dies  duas  vel  tres,  in  le- 
thum  terminat ;  sed  feliciter  saepissime  auxiliis 
poteritissimis  occurritur,  et  sine  mora  convales¬ 
cit  aegrotus.  Quare  mihi  videtur,  hanc  formam, 
praeter  omnes,  magis  medicabilem  esse.  Quin- 
etiam  subinde  fit,  cum  morbus,  debiliores,  aetate 
provectos,  et  eos  liquoribus  spirituosis  immodice 
deditos,  corripiat,  ut  celeriter  moriuntur,  quam¬ 
vis  signa  graviora  generalia  omnino  desint.  In 
his  casibus  dolores  satis  tolerabiles  fiunt ;  cibo¬ 
rum  desiderio  modico  fruitur  aeger ;  sed  nun¬ 
quam  deficit  tenesmus  ;  pulsus  etiam  celer,  par¬ 
vus  et  subdurus  fit ;  in  horas  exhauriuntur  vi¬ 
res  ;  et  intra  hebdomadam  perit  aeger,  quasi  ex 
mera  debilitate. 

Formam  typhoideam  graviorem,  nunquam  vi¬ 
di  ;  et  nisi  in  castris,  et  nosocomiis  sub  conditio¬ 
nibus  infaustissimis  confertis,  rarissime  inter  tro- 
picos  oriri  dicitur. 

Demum,  qui,  ex  quavis  dysenteriae  forma,  vi¬ 
res  recuperant,  non  insolenter  proclivitatem  ac¬ 
quirunt  ;  iterum,  et  saepius  morbo  corripiuntur, 
quandocunque  causis  excitantibus  sese  objici¬ 


unt* 

i 

DE  SECTIONE  CADAVERUM. 

Vestigia  dpenteriae,  saepissime  sectione  de¬ 
prehenduntur  ;  et  nunc  brevi  complectar  quae,  dc 
hoc  morbo,  cultor  anatomicus  patefacit. 

Color  intestinorum  crassorum,  externe  variis 
partibus  mutatur ;  lividus  vel  subniger  fit,  et  in¬ 
terdum  maculis  plurimis  intertinctus.  Hae  ex 
sanguine  inter  laminas  effuso  constant,  et  prope 
imum  rectum  magis  evidenter  .conspiciuntur. 
Tunicis  incisis,  haud  obscure  inflammationis  in¬ 
dicia  sese  exponunt.  Crassiores  et  densiores, 
quam  in  homine  sano  observantur,  et  muco  fus¬ 
co  vel  sanguinolento  tetro,  in  facie  interna  ob¬ 
ducuntur  ;  quo  absterso,  venienteque  sub  aspec¬ 
tum,  membrana  mucosa,  tubercula  parva  dete¬ 
gimus,  quae  nunc  congregatim,  nunc  sparsim,  rec^ 
tum  et  colon,  'ad  ilii  partem  usque,  occupant. 
Haec,  etiam,  multum  variant,  colore  et  duritie, 
et  magnitudine ;  Interdum  integra  et  substantia 
casea  repleta  sunt ;  interdum  fissa,  et  sanie  puru¬ 
lenta  imbuta,  videntur. 

*  Porro  ulcuscula  plurima  rodentia,  marginibus 
crassioribus  inaequalibus  et  laciniatis,  in  tuni- 

cam  mucosam  quoque  inveniuntur ;  per  alias 
tunicas' subinde  erodunt,  sed  haud  frequenter : 
dum  alias,  latius  in  tunicam  mucosam,  saepe  sese 
ubique  extendunt.  Mucus  etiam  quo  obducitur 
haec  tunica,  passim  concretus  et  induratus  est, 
adeo  ut  valde  referat  membranam  naturalem. 

Colon  interdum  enormiter  dilatatum,  prope 
arcum  magnum,  est ;  saepe  eodem  tempore,  ubi 
in  rectum  desinit,  valde  constrictum  fit. 

Intestina  crassa,  etiam  gangraena  afficiuntur, 
quae  aliquando  late  in  regiones  proximas,  se  dif¬ 
fudisse  videtur. 

Omnia  haec  vestigia  nunc  enumerata,  pluri¬ 
mum  in  recto  et  colo  abundant,  et  rare  in  intes¬ 
tinis  tenuibus,  facile  deteguntur.  Porro  dignum 
est  memoratu,  quod  saepe  vix  apparet  vitium 
qualecunque  in  membranis  externis ;  sed,  his  in- 
ciiis,  plane  patefacit  malum. 

Glandulae  mesentericae,  plerumque  mutationes 
morbidas  subeunt.  Praeter  solitum  mollescunt, 
flaccescuntque  *,  aliquoties,  praeterea,  durescunt. 

Hae  revera  perturbationes,  quae  quadantenus 
saepissime  in  cadaveribus  dysentericis  invenien¬ 
dae  sunt,  et  profecto  ex  natura  et  sede  dolorum, 
ab  initio  morbi,  suspicari  possint.  In  quibus- 

dam  -etiam,  vestigia  morbida-  aliis  in  visceribus 
subinde  deprehendantur ;  sed  haud  primaria 
habenda  sint,  quanquam  post  morbum  valde 
productum,  et  praesertim  in  locis  paludosis,  non 
infrequenter  prioribus  nexentur. 

Horum  omnium  longe  frequentius  afficiuntur 
hepar,  et  splen :  Hicce  tantum  a  sano  plerum¬ 
que  differt,  magnitudine  aucta,  et  pondere,  for- 
sanque  firmitate,  nam  rare  quidem  in  suppura¬ 
tionem  abit  splen.  In  hoc  certo  admodum  dis¬ 
cordat  hepar  ;  nam  ita  mutatur,  et  tot  diversas 
injurias  ostendit,  ut  facillime  enumeratione  so¬ 
lum,  paginas  plures  implerentur.  Brevi  in  omni 
stadio  inflammationis,  in  omni  gradu  duritiei,  ad 
scirrhum  usque ;  postremo,  abscessibus  pluri¬ 
mis,  vel  uno  impletum  ingente,  detegitur  hepar<^ 

DE  DIAGNOSI. 

Morbi  quibus  cum  dysenteria  intercedit  ulla 
similitudo,  sunt.  Diarrhoea,  Cholera  spontanea,  et 
Colica  spasmodica. 

Haud  facile  fit  discrimen,  in  quibusdam,  pri¬ 
ma  morbi  tentatione  inter  hunc  et  Diarrliceanu 

In  hac  multoties  enimvero  incipit,  et  in  alte- 

f 

rum  terminat.  Sed  fere  semper  assueti  sumus 
litem  discernere,  ope  dejectionum  alvinarum, 
quae  semper  morbidae  sunt,  et  tenesmo,  qui  nun¬ 
quam  in  dysenteria  deest. 

Discriminatur  Cholera^  vomitu  acerrimo  et 
iterato  bilis,  dum  eodem  tempore  magna  copia 
dejicitur ;  spasmo  universali  totius  abdominis, 
quo  saepe  afficiuntur  etiam  membra  superiora, 
aliquandoque  inferiora ;  perturbatione  systema¬ 
tis  infanda,  subitaque  ;  et  summatim,  vi  instar 
fulminis,  qua  trucidantur  vires. 

A  dysenteria,  differt  in  plurimis  Colica,  ex 
natura  doloris,  torminibus  haud  simili ;  in  hac, 
umbilicus,  et  musculi  abdominales,  introrsum 
veluti  trahuntur,  et  quasi  in  globulos  volvuntur  ; 
dolores  porro  altius  defigi  videntur,  et  alvus  ad- 
stricta,  sine  tenesmo,  est. 

Nihilominus,  omnes  hi  morbi,  in  dysenteriam 
saepe  desinant. 

DE  PROGNOSI. 

I 

Morbus  subdolus,  procul  dubio,  dysenteria 
est.  Nihil,  igitur,  de  eventu,  unquam  temere 

et  inconsulto,  praedicare  debemus ;  namh  aud  in¬ 
solenter  accidit,  ut  symptomata  graviora  leven¬ 
tur,  et  aegri  animus  recreatur,  cum  derepente, 
et  sine  causa  manifesta,  relabitur,  et  cito  mori¬ 
tur. 

Ubi  tormina  et  tenesmus,  facile  medicamen¬ 
tis  levantur,  et  sudores  totius  corporis  educun¬ 
tur,  quibus  febris  et  alia  signa  minuuntur,  bo¬ 
num  est. 

Contra,  malum  est,  si  dolores  graviter  et  fe¬ 
bris  augescant ;  si  vires  cito  prosternantur ;  si 
lingua  crustis  atris  et  aphthis  turpetur ;  et  si 
membra  frigescant. 

Dolores  subito  conquiescentes,  cum  abdomi¬ 
nis  flaccidate,  pulsu  parvo  et  debili,  sudoribus¬ 
que  gelidis,  gangraenam  adesse  significant.  Pes¬ 
simum  est,  cum  tenesmus  tantus  et  atrox  est,  ut 
perpetuo  hiePanus,  unde  enemata,  quasi  ex  tubo 
hydraulico,  extemplo  elabantur,  aut  si  admodum 
constringatur.  Sed  ha^c  omnia^  medicorum 
principis  venerandi  verbis,  summatim  nobis  col¬ 
ligere  liceat : 

“  Celerrime  is  perit,  quem  maxima  pars  ma¬ 
lorum  symptomatum  occupat 


*  Hipfocr.  Praed.  n.  118. 

DE  CAUSIS  REMOTIS. 

Secundum  aetiologiae  leges,  causae  hujus  seque 
ac  omnium  morborum,  in  duo  genera  dividun¬ 
tur  ;  primum  eas  comprehendit,  qualescunque 
sint,  quae  proclivitatem  corpori  dant ;  alterum, 
quae  corpori  jam  opportuno  morbum  admovent. 

Sed  quanquam  generaliter  utiles  sint,  perspi¬ 
cuitatis  causa,  hae  distinctiones,  tam  admodum 
in  hoc  morbo  commiscentur,  ut  difficillime  qui¬ 
dem  distrahantur.  Hoc  notato,  consuetudinem 
sequor. 

Sed  imprimis  oportet,  de  ea  sententia,  quae  ad 
contagionem,  ut  unicam  dysenteriae  causam,  re¬ 
fert  *,  paucis  loqui ;  nam,  vero,  si  accipiatur 
haec,  cuncta  alia  excludit. 

Casus  quida  msporadici,  in  nosocomiis  milita¬ 
ribus  apud  Indiae  Occidentalis  insulas,  et  in  om¬ 
nibus  anni  temperiebus,  semper  inveniendi  sint. 


*  **  And  upon  the  whole,  it  is  probable  that  a  specific 
contagion,  is  to  be  considered  as  alrvays  the  remote  cause  of 

this  disease.’* 

Vide  CuLLEN,  First  Lines,  mlxxv. 

Quotorum  copia,  valde  aut  imo  prorsus,  ex  co 
pendet;  ut  eorum  unusquisque  nuperrime  cau¬ 
sis  nonnullis  morborum  generalibus,  sed  minime 
vero  ad  ullam  contagionem  peculiarem,  ob¬ 
jectus  fuit.  Nam  ex  militum  manipulo  in  ex¬ 
cubiis  versato,  ad  noctes  frigidas  pluviosasque, 
post  solem  fortasse  fervidum  excipientes  ob¬ 
noxio,  et  vestibus  madidis,  per  aliquot  horas, 
manente,  pars  subito  dysenteria  afficitur,  pars, 
febre  endemica  remittente,  et  aliis  morbis  diver¬ 
sis,  corripitur  ;  demumque  reliqui  tuto  evadunt. 
Hi  milites  nunc  in  nosocomium  recepti,  cum 
aliis  aegris,  cum  famulis,  et  nutricibus,  cum  ami¬ 
cis  suis  sanis,  modo  intimo,  congregant ;  verun- 
tamen,  nunquam  morbum  cuiquam  communi¬ 
cent.  Contagio  a  nemine  timetur;  enimvero, 
ab  experientia  omnibus  docetur,  ut,  tantum  in 
libris,  unquam  inveniri  possit,  saltem  quoad  In¬ 
diam  Occidentalem  refert 


•  As  to  contagion  from  infection,  in  the  dysenteiy,  I 
miist  confess  I  never  saw  an  instance  of  it,  neither  do  I  be- 
lieve  there  is  any  such  thing.” 

Moseley  on  Tropical  Climates,  p.  267. 

Apud  causas  praedisponentes,  enumerari  pos¬ 
sint  omnia  quae  corpus,  directe  vel  minus  recte, 
debilitant,  et  quibus  milites  et  nautae,  ex  eo¬ 
rum  vitae  genere  morumque,  admodum  objec¬ 
ti  sunt.  Minime  quidem  opus  est,  has  singula- 


A  most  putrid  and  malignant  dysentery  was  introdu- 
ced  into,  and  fiUed  our  hospitals^  at  Barbadoes ;  from  the  Ne- 
groes  that  the  Regalia  imported,  but  the  disease  did  not,  in 
a  single  instance,  affect  any  medical  attendant,  or  servant 
about  the  sick.” 

Dr  Ferguson  hi  Medico-Chiru7'gical  Trcmsactions, 
vol.  viii.  p.  115. 

La  dyssenterie  n’ a  pas  ete  maligne  et  contagieiise 
dans  rhopital  du  Kaire,  quoique  cet  etablissement  eut  ete 
longtemps  encombre  de  malades,  prives  de  beaucoup  de 
choses  utiles  dans  leur  situation.” 

Vide  Desgenette’s  Histoire  Medicale  de  rArmec 
AOrieiit,  p.  20. 

I  have  never  had  proofs  of  its  infectious  nature.  In- 
deed,  as  I  have  often  seen,  one  only  of  a  large  family,  afflic- 
ted  with  the  disease ;  and  also,  as  I  have  had  single  patients 
in  the  hospital,  who  have  not  in  the  smallest  degree  appear- 
ed  to  infect  any  other  inhabitant  of  the  same  ward,  my  ex- 
periehce  ought  to  lead  me  to  the  opposite  conclusion  ” 

Vide  Pemberton  on  Diseases  of  the  Ahdominal  Viscem 
roy  p.  138. 

tim  exponere  ;  sed  propter  vim  majorem,  causae 
sequentes  digniores  notatu  sint.  Usus  liquorum 
spirituosorum,  defatigationes  corporis  longe  pro¬ 
tractae,  insomniae,  cibus  pravus  vel  nimius,  ve¬ 
nus  immodica  *,  eaeque  animi  affectiones,  quae 
mentem  magnopere  contristant  f  ;  postremo,  ex¬ 
tra  omnes,  valde  potentissimae  sunt,  varietates 
coeli,  et  loci  natura,  propterea  quod  duae,  in 
quibuscunque  perpetue  agunt,  et  in  omni  condi¬ 
tione,  qua  collocati  sint  homines  in  India  Occi¬ 
dentali,  plus  minusve  morbis  modum  adhibent. 

Perpauci  sunt  vero,  quibus  est  in  omni  cor¬ 
poris  organo  eadem  virium  vitalium  summa, 
qua,  aeque  cum  caeteris,  morborum  assultui  ob¬ 
sistere  possit ;  vel  aliis  in  verbis,  est  in  omnibus 
hominibus,  quoddam  organum  vel  systema, 
morbis  magis  obnoxium  quam  aliud.  Haec  pro- 


•  Celsus  de  Medicina,  iib.  l. 

+  ‘‘  Dinfluence  des  afFections  morales  siir  la  sante  des 
soldats,  a  ete  bien  demontre  dans  nos  dernieres  guerres ;  le 
nombre  des  malades,  a  augmente  dans  une  proportion  effray- 
ante,  a  mesure  que  la  Fortune  s’est  eloignee  de  nos  dra- 
peaux.”  .  .. 

Chomel,  Pathologie  Generale,  p.  66. 

divitas  aut  haeredi taf ia,  aut  acquisita  sit,  sed  de 
natura  ejus  intima  nihil  constat,  et  praeter  rem 
ipsam,  nihil  aliud  cognoscitur.  ^ 

-  Regiones  calidae,  ad  canalem  intestinalem,  et 
organa  chylopoietica,  isthanc  debilitatem,  mo¬ 
do  potentissimo,  determinant  Corpus  diu  et 
saepe,  ad  stimulum  caloris  subjectum,  admodum 
debilitatur,  et  facilius  morbis  afficitur,  qui  cx 
humore,  et  frigore  nocturno  oriuntur ;  et  inter 
.hos,  dysenteria  primum  locum  tenet. 

Tametsi  in  omni  tempore  anni,  dysenteria 
quodammodo  grassetur,  vero  in  tempestatibus 
pluviosis,  et  paulo  post  eorum  requiem,  dum,  so¬ 
lis  vi  ardentis,  ex  terrae  superficie,  evaporatio 
ingens  perpetue  pergat,  etiamque  in  solis  uligi¬ 
nosis,  admodum  graviterque  infestat. 

Ita  profecto  universalis  est  caloris  vis  et  hu¬ 
moris  conjunctim,  ut  dysenteriae  causa  praedis- 
ponens,  etiam  in  Europa,  quando  epidemice  vi¬ 
detur  morbus,  quodammodo  accipiatur;  nam 


•  **  Sed,  et  si  quid  doluerit  ante  morbum,  ibi  se  figit  mor¬ 

bus.’*  Hippocratis  Aphorismi,  Sect.  4. 

semper,  aut  plerumque  saltem,  sub  finem  tem¬ 
periei  calidae  et  pluviosae,  magis  pollet  *. 

Quinetiam,  cum  et  calor  et  humor,  causae  che- 
micae,  in  operationibus  naturi  ingentibus^  va¬ 
lidae  sint,  substantiarum  animalium,  vegetabi¬ 
li  umque,  ad  putredinem  maxime  conferunt,  et 
ab  his,  materies  plures  aeriformes  evolvuntur, 
quae  facillime  aere  atmosphaerico  solvuntur. 
Porro  verisimile  est,  ut  aer  his  commistis  valde 


*  Vide  pRiNGLE  on  the  Diseases  of  the  Army,  6th  edit, 
p.  251. 

D.  Monro,  Observations  on  the  means  of  preserving 
the  Health  of  Soldiers,  p.  314. 

Sir  James  Macgregor,  Medico-Chirurgical  Transac- 
tions,  vol.  vi.  p.  386. 

BroussaiSj,  Histoire  des  Phlegmasies  Chroniques,  2de 
edit,  tome  ii.  p.  I96. 

Moseley,  Treatise  on  Tropical  Climates,  p.  9* 

Lempriere,  Practical  Observations  on  the  Diseases 
of  the  Army  in  Jamaica,  p.  32. 

Desgenettes  Histoire  Medicale  de  TArmee  d’Ori- 
ent,  p.  20. 

Burserii  Institutiones  Medicinae  Practicae,  vol.  iv. 
Pars  ait  lix. 

vitiatur ;  nam  in  his  locis  ubi  magis  abundant, 
ibi  sane  nunquam  morbi  desunt. 

Rem  nunc  breviter,  summatimque  percurrere. 
Inter  dysenteriae,  causas  praedisponentes,meaqui- 
dem  sententia,  aer  calidus,  bumidus,  rebusque 
noxiis  commistus,  longe  caeteris  praepollet. 

Causae  excitantes  *  corpori  jam  opportuno,  in¬ 
finitae  sunt,  et  minime  necesse  est,  eas  ulterius 
prosequi.  Verbo  tenus,  causae  morborum  gene¬ 
rales,  istbunc  specialiter  inducere  possint ;  et  ha¬ 
rum  apud  causas  praedisponentes,  plures  jampri- 
dem  enumeratae  sunt. 


•  Les  causes  des  maladies  (inquit  Chomel.)  existent 
partout,  autour  ae  nous,  et  au  dedans  de  nous-memes.  Les 
choses  le  plus  necessaires  a  notre  existence,  comme  Tair  que 
nous  respirons,  les  alimens,  et  les  boissons,  qui  reparent  nos 
pertes  journaliereSj  les  produits  de  Tindustrie  humaine,  des¬ 
tines  a  rendre  la  vie  plus  commode,  et  plus  douce,  devi- 
ennent  quelquefois,  les  agens  des  maux,  qui  nous  frappent.” 

Pathalogie  Generale,  p.  40. 


^  DE  DYSENTERIA 


gs 


DE  CAUSA  PROXIMA. 

Cum  causa  proxima,  quam  morbus  ipse,  nihil 
aliud  est,  deinde  sequitur,  ut  inter  causas,  haud 
locum  obtinere  oportet ;  nihilominus,  de  hocce 
argumento,  pauca  dicam. 

~  Quoniam  ex  cadaverum  inspectu,  vesti¬ 
gia  inflammationis  tunicas  mucosae,  magno- 
rurn  intestinorum,  fere  semper  detegi  possint, 
haec  vero,  aut  origo  et  fons  est,  malorum  succe¬ 
dentium  ;  vel  horum  effectus  esse  debet.  Ex 
his  argumentis,  haud  bene  sistere  potest  poste¬ 
rior  sententia :  nam  signa  propria  localia,  plus 
minusve  gravia,  ab  initio  morbi  adsunt.  Febris 
comes,  ex  omnibus  idiopathicis,  plurimum  dif¬ 
fert  :  in  quibusdam  etiam,  qui  ex  morbo  mor¬ 
tui  sunt,  maxima  laesio  organica  patefacta  est, 
tametsi  febris  levissima  in  progressu  fuerit. 

cl.  D.  Monro,  primum  proposita  fuit 
vera  sedes  dysenteriae  *  ;  et  ab  ejus  tempore,  ad- 


•  Vide  Observations  on  the  means  of  preserving  the 
Health  of  Soldiers, 

modum  augetur  scientia  inflammationis,  quan¬ 
tum  tunicas  corporis  diversas  afficiat.  Inflam¬ 
mationis  historia  plane  demonstrat,  quod  valde 
modum  adhibet,  ex  natura  membranarum  quae 
occupat ;  sed  haud  existimandum  est,  illam  sem- 
per,  in  ea  membrana,  in  qua  primo  orta  fuit,  ter¬ 
minatam  esse  ;  contra  vero,  in  vicinis  saepissime 
extendit.  Multum  enimvero,  differt  inflamma¬ 
tio  membranae  mucosae  *  intestinorum,  ex  in- 


•  La  couleur  des  surfaces  muqueuses,  acquiert  une  in- 
tensite  remarquable,  dans  les  inflammations.  La  rougeur  de¬ 
vient  alors  extremement  foncee,  a  cause  de  la  quantite  de 
sang,  qui  s’accumule  dans  le  systeme  capillaire.  C’est  sur- 
toutj  dans  les  dysenteries,  que  la  surface  interne  des  intes- 
tinSj  presente  ce  phenomene  d’une  maniere  remarquable. 

"  II  est  peu  de  systemes  qui  sympathisent  plus  frequem- 
ment  avec  les  autres,  que  celui-ci.  Or  dans  ses  sympathies, 
tantot  c’est  lui  qui  influence,  tantot  c’est  lui  qui  est  influ- 
ence. 

Peu  de  systemes  vivent  d’une  maniere  plus  active  que 
celui-ci ;  peu  presentent  les  forces  vitales  a  un  degre  plus  mar- 
que. 

"  La  sensibilite  du  systeme  miiqueux,  s’exalte  beaucoup 
dans  les  inflammations.” 

Bichat,  Anatomie  Generale,  2de  Partie. 

flainmatione  serosae ;  nam  prioris  inflammatio, 
nisi  febre  gravissima  comitata,  in  progressu  ma¬ 
gis  tarda  est,  in  suppurationem,  erosionemque, 
at  nunquam  in  adhesionem  abit ;  secretiones  ex 
glandulis  naturales,  vasisque  exhalantibus,  a  sa¬ 
na  conditione,  multo  mutantur,  et  quasi  stimuli 
acres,  et  extranei,  malum  iterum  augent. 

Inter  et  dysenteriam,  enteritidemque,  dissimi¬ 
litudo  fortasse  tantum  pendat,  ex  diversis  tunicis 
morbo  implicatis. 

DE  RATIONE  MEDENDI. 

Curatio,  in  hoc  morbo,  eo  spectat,  ut  causa 
primum  tollatur,  deinde  symptomata  mitigen¬ 
tur,  secretiones  intestinales,  ad  conditionem  sa¬ 
nam  revertantur ;  denique,  ut  vires,  tam  locales, 
quam  generales,  stabiliantur. 

Quam  difficile  autem  sit,  omnia  haec  consilia 
persequi,  a  cl.  Pringlio  *  perspicue,  paucisque 
ostensum  est :  There  are  few  distempers,”  in¬ 
quit  ille,  ‘‘  less  beholden  to  nature  for  a  cure,  or 


Vide  Observations  on  the  Diseases  of  the  Army. 

‘‘  attended  with  more  deceitful  indications. 
‘‘  The  haemorrhages  seem  to  require  repeated 

bleedings,  the  fluxes  strong  astringents,  the 
“  pain  of  the  bowels  constant  opiates  ;  and  yet, 
“  unless  these  remedies  are  used  with  caution, 
“  they  tend  more  to  confirm  than  to  remove  the 
“  disease.” 

Quoniam  ex  praemissis,  morbus  inflammatio, 
quarundem  partium  esse  existimetur,  ei  quam¬ 
primum,  remediis  potentissimis,  debellare  opor¬ 
tet. 

Incipiente  morbo,  qualiscunque  sit  febris 
comes,  si  tantum  aegrotus  validus,  et  sine  debi¬ 
litate  permanente  sit, — nam  ista  debilitatis  spe¬ 
cies,  quae  saepe  derepente,  ex  gravi  morbo  ori¬ 
tur,  subdola  est,  et  semper  cum  causa  ipsa  tolli¬ 
tur, — missio  sanguinis  nunquam  omittenda  est. 
Porro,  ubi  manifesta  sunt  signa  inflammationis, 
et  aegroti  vires  sinant,  iterum,  iterumque  repeten¬ 
da  est  venaesectio,  quousque  urgent  phaenomena. 
Caute  nihilominus  fieri  debeat,  et  tantum  in 
morbi  initio ;  nam  cito,  et  reapse  interdum  defi¬ 
ciant  vires.  Parcior  quoque  venaesectio  instituen¬ 
da,  in  male  nutritis,  et  aetate  admodum  provec- 

tis.  Pulsui  soli  in  hoc  morbo,  non  fidendum ; 
cum  ob  doloris  acerbitatem,  non  rare  par¬ 
vus,  et  debilis  tangatur,  licet  vires  exorbitent. 
Prima  venaesectio  moderata,  in  his  casibus  esse 
potest ;  et,  insurgente  pulsu,  larga  et  audax  in¬ 
stituenda  est.  Sed  semper  vires  aegrotantis 
aestimare  debet  medicus. 

Hujus  remedii  effectus  quidem,  subinde  subiti, 
et  felicissimi  sunt ;  dolores  mitigantur ;  spasmi 
relaxantur ;  sudores  erumpunt ;  et  facillime  pos¬ 
tea,  sanatur  aeger,  purgantium  auxilio.  -Haec 
semper  quoque,  per  morbi  decursum,  usurpanda 
sunt ;  primo,  ut  alvus  bene  evacuetur ;  et  postea, 
quoniam,  ab  experientia,  fere  semper  tenesmum, 
tormina,  doloremque  circa  anum  atrocissimum, 
mirum  in  modum,  mitigare  inveniuntur  ;  usque 
donec  secretiones  intestini  ipsius,  gradatim  ad 
integras  mutentur,  et  actiones  salutares  exciten¬ 
tur,  Hoc  consilio,  imprimis,  uti  possumus  lax¬ 
antibus  mitioribus,  et  harum  praecipue  salibus 
mediis,  ad  doses  plenas,  vel  jalapa  cum  hydrar- 
gyri  sub  muri ate. 

Alvo  bene  soluta,  dehinc  per  morbi  progres¬ 
sum,  semper,  ut  ea  probe  laxa  teneatur,  sedulo 
respicere  oportet.  Hoc  optime  sulphate  mag- 

nesiae,  aut  aliis  ejusdem  generis,  fieri  potest. 
Quamobrem,  in  dosibus  parvis,  et  in  vehiculis 
idoneis,  sicut  in  decocto  hordei,  vel  avenae,  vel 
oryzae,  aut,  quod  saepe  optime  ventriculo  conve¬ 
nit,  in  Quassiae  excelsae  infusione  tenui,  exhiben¬ 
da  sint,  intervallis  quatuor,  vel  quinque  circiter 
horarum.  Oleum  ricini,  toties  laudatum;  mi¬ 
nus  aptum  mihi  videtur ;  nam  saepe  nauseam,  et 
vomitum  movet,  quod,  interr  tropicos,  ab  ventri¬ 
culi  irritabilitate  aucta,  semper  timendum  fest ; 
porro  quidem,  praeter  omnes,  flatum  evolvit, 
semper  aegroto  dolorificum,  quare  ni  multo  fal¬ 
lor,  evitandum  est. 

Extrinsecus  etiam,  eodem  tempore,  quaedam 
remedia  curationem  adjuvant,  sicut  balneum  te¬ 
pidum,  et  ventris  fomenta  tepida,  magnopere 
ad  aegri  solatium  tendunt,  et  vasorum  capilla¬ 
rium  cutis,  motum  valde  augent ;  itaque,  semper 
usurpanda  sunt.  Si  dolor  levi  manus  tactu  au¬ 
geatur,  tunc  emplastrum  cantharidis  exulcerans 
magnum,  ei  parti  sine  mora  applicandum  est, 
et  saepe  admodum  valet. 

Di^ta  semper  antiphlogistica,  et  omnino  ex 
fluidis  blandissimis  esse  debet ;  etiam  in  acuto 
morbo,  rigide  omnibus  meracioribus  liquoribus 

abstinendum  est,  nam  in  his  mininia  indulgentia, 
periculosum. 

His  remediis,  saepe  ad  sanitatem  perducitur 
aeger,  praesertim,  si  nuper  ante  morbi  aggressio¬ 
nem  validus,  et  inquassatus  esset.  Nihilominus, 
fatendum,  etiamque  lugendum  est,  in  casibus 
haud  paucis,  haec  remedia,  frustra  adhibita  esse ; 
maxime  ubi,  ex  eodem  aut  aliis  morbis  praece¬ 
dentibus,  vires  maxime  desunt,  aut  apud  has 
regiones,  commoratione  diutina,  proclivitas,  ad 
hunc  morbum  magis  confirmatur ;  vel,  porro,  in 
his,  quibus  actiones  morbidae,  vel  laesiones  orga¬ 
nicae  hepatis,  complicatae  sint. 

In  omnibus  his  morbi  conditionibus  periculo¬ 
sis,  fiducia  ultima  ex  hydrargyro  pendet.  Haec, 
tamen,  saepissime  sane  vana  est;  nam  tametsi 
unicum  sit  remedium,  quo  subinde,  cito  inter¬ 
pelletur  morbi  cursus,  haud  negandum  est,  cu¬ 
rationem  haud  infrequenter  temporariam,  sub- 
dolamque  esse.  Plerumque  vires  magis  etiam 
prosterni,  hoc  quam  aliis  remediis ;  et  actione 
hydrargyri  specifica  peracta,  aut  citius,  tardius- 
ve  iterum  morbo  afficitur  aeger.  Rursus  paulis¬ 
per  succurritur,  donec  tandem,  nullam  efficacita- 

tem  retinet  remedium,  et  insanabilis  vitam  ef- 
,flat. 

Haec  sententia  de  hydrargyri  potentia,  alio¬ 
rum  observationibus,  haud  prorsus  congruit;  a 
nonnullis  quidem,  remedium  certissimum,  et  spe¬ 
cificum  tenetur.  Mihi  vero  videtur  utile,  et  in 
pluribus  casibus  optimum  esse  ;  sed  quemadmo- 

A  . 

dum  alia,  in  hoc  morbo  mortifero,  saepissime  ni¬ 
hil  omnino  prodest. 

Ex  observatione  diligente,  dicam,  actionem 

hydrargyri,  ad  ptyalismum  usque,  nequaquam 

( 

necessariam  esse.  In  validioribus,  ubi  inflam¬ 
matio  plerumque  evidens  est,  morbus  aeque  re¬ 
mediis  sanatur  antiphlogisticis.  In  altera  classe, 
ptyalismo  semper  augetur  debilitas,  et  protrahi¬ 
tur  longe  valetudo. 

Quandocunque,  igitur,  praemissis  medicamen¬ 
tis  jam  enumeratis,  haud  multum  dolores  miti¬ 
gentur.  statim  ad  hydrargyrum,  et  praecipue  ad 
sub-muriatem,  confugiendum  est ;  sed  in  hoc 
stadio,  maxime  prodest,  eo  conjunctum  opium. 
Itaque,  sub-muriatis  granum,  cum  eadem  quan¬ 
titate  opii,  tertiis,  quartis,  vel  sextis  horis,  se- 
.  eundum  signorum  vehementiam,  exhibendum 
est.  Hujusce  conjunctiones  non  bene  explicari 

potest  modus  operandi ;  sed  plane  muneribus 
fruitur,  qu^  singulis  negantur,  utrum  dolores 
levando,  seu  actiones  morbidas  intestinales  amo¬ 
vendo.  Opium  per  se  exhibitum,  calorem,  sitim, 
et  inquietudinem  febrilem,  admodum  auget ; 
porro  etiam,  dum  spasmos  relaxat,  sensum  mo¬ 
lestiae  peculiarem  abdominis,  quasi  distensionis, 
constrictionisque,  gignit,  aeque  aut  magis  aegri 
intolerabilem  ;  siquidem  tamen  hydrargyro  con¬ 
junctum,  aliter  ut  jam  dictum  se  gerit.  Semper 
in  memoria  retinendum  est,  ut  eodem  tempore, 
plurimum  prodest,  alvum  subinde  molliter  du¬ 
cere,  dosibus  exiguis,  et  iteratis,  salium  medio¬ 
rum. 

Porro, crebra  enemata  injicere  perutile  est,  ano- 
dyna  praesertim,  et  amylacea  ;  sed  si  dolorem,  et 
ani  irritationem  augent,  omittenda  sunt,  et  tunc 
ad  balneum  tepidum  fugiendum  est. 

Flatus  saepe  turbat,  molestissimumque  est, 
quando  afficitur  hepar  *.  Hoc  saepe  erumpit. 


•  **  II  paroit  qu’un  des  prindpaux  usages  de  la  bile  seule,  ou 
mdee  avec  le  suc  pancreatique,  est  d'emp§cher  rexpansion 

de  Tair,  a  proportion  qnll  se  degagedes  alimens;  ce  qui  pre- 

aetheris  sulphurici  pauxillo,  vel  guttis  oleorum 
aromaticorum  aliquot. 

Quandocunque  abdomen  haud  admodum  tac¬ 
tu  luditur,,  ad  aegri  solatium  multum  confert,  il¬ 
lud  fascia  lanea  circumdare,  et  etiam  indusia 
lanea,  vestitum  debet  esse. 

Caute,  et  gradatim,  ad  cibos  animales  rever¬ 
tendum  est,  et  maxime  convalescentes  oportet, 
causas  excitantes,  rigide  evitare. 

Facile  mihi  esset,  latius  de  remediis  aliis,  di- 
versisque  disserere,  quae  in  dysenteria  usurpan¬ 
da  sunt,  ea  tantum  brevitates- causa  elegi,  quae 
solenniter  feliciora  inveniuntur. 

Ad  formam  vetustam  etiam,  quodammodo  re¬ 
feruntur,  eadem  consilia  generalia.  Donec  ma¬ 
nifeste  patet,  e  natura  dejectionum,  actiones  mor¬ 
bidas  prorsus  sublatas  fuisse,  spes  ex  hydrargyro, 
et  opio  pendet.  '  Vires  sustentare  oportet,  cibo 
nutriente,  praesertim  jusculis,  et  gelatina  anima- 


vient  le  ballonnement  des  intestins,  la  tympanite,  accident 
qui  a  lien  lorsque  la  bile  n’est  pas  en  assez  grande  quantite 
ou  qu’elle  n’a  pas  son  action  naturelle."’ 

PoRTAL.  Anaiomle  Medicale,  t.  v.  p.  28. 

li  et  vegetabili ;  deinde  dejectiones  frequentes, 
astringentibus  reprimere. 

In  dysenteriis  chronicis,  navigatio  saepe  ali¬ 
quid  commodi,  pro  tempore  prebeat.  Sed  haud 
celandum  est,  quod  adhuc  inter  medicinae  op¬ 
probria,  hic  morbus  ordinem  tenet ;  nam  profecto 
plerumque  unicum  remedium,  quo  mors  evitan¬ 
da  est,  eo  pendet,  ut  celerrime,  ad  regiones  tem¬ 
peratas  confugiendum  est. 

**  Multas  rerum  natura  morbis  vias  aperuit ; 

nascimur  uno  modo,  multis  morimur.” 

L.  A.  Seneca. 

